Συντεταγμένες: 55°51′40″N 4°15′0″W﻿ / ﻿55.86111°N 4.25000°W﻿ / 55.86111; -4.25000

Η **Γλασκώβη** (αγγλικά: *Glasgow*) είναι η μεγαλύτερη πόλη της Σκωτίας, με τον ποταμό Κλάιντ να τη διασχίζει από τα ανατολικά προς τα δυτικά, περνώντας μέσα από το κέντρο της. Ο πληθυσμός της πόλης το 2022 εκτιμήθηκε πως είναι 635.000 κάτοικοι, και η ευρύτερη μητροπολιτική περιοχή, γνωστή και ως Μείζων Γλασκώβη (Greater Glasgow) είχε 1.861.315 κατοίκους. Η πόλη της Γλασκώβης ανήκει διοικητικά στον νομό με το όνομα Στράθκλαϊντ, και βρίσκεται στην κεντροδυτική περιοχή της Σκωτίας.

Ιστορία
-------

Η περιοχή στην οποία βρίσκεται η Γλασκώβη κατοικούταν από τα αρχαία χρόνια. Επισήμως ιδρύθηκε τον 6ο αιώνα μ.χ. από τον άγιο Κέντιγκερν ή Μούνγκο, και σηματοδοτήθηκε από την ανέγερση εκκλησίας στη θέση όπου βρίσκεται σήμερα ο καθεδρικός ναός της Γλασκώβης.

Η πόλη άρχισε να αναπτύσσεται ταχύτατα τον 16ο αιώνα καθώς ήταν το λιμάνι που χρησιμοποιούταν για την μεταφορά εμπορευμάτων όπως καπνός, βαμβάκι και ζάχαρη προς τις αγορές της Αμερικής. Ταυτόχρονα αναπτύχθηκαν οι βιομηχανίες σιδήρου, χάλυβα, υφαντουργίας και κάρβουνου με αποτέλεσμα να αυξηθεί ο πληθυσμός της στο 1 εκατομμύριο το 1930. Η μεγαλύτερη βιομηχανία της Γλασκώβης ήταν όμως τα ναυπηγεία της, κατά μήκους του ποταμού Κλάιντ. Σε αυτά τα ναυπηγεία κατασκευάστηκαν πολλά γνωστά πλοία, όπως το *Queen Mary*, *Queen Elizabeth* and *Queen Elizabeth 2* (QE2). Το ναυάγιο της Ζακύνθου επίσης ναυπηγήθηκε σε ένα από τα ναυπηγεία της Γλασκώβης το 1937.

Μέχρι και το 1950, η Γλασκώβη βρισκόταν σε οικονομική ανάπτυξη. Κατά την δεκαετία του '60, όμως, άρχισε η οικονομική παρακμή της πόλης, καθώς δεν μπορούσε να αντιμετωπίσει τις βαριές βιομηχανίες άλλων κρατών, με αποτέλεσμα να κλείσουν πολλά ναυπηγεία και βιομηχανίες και να αυξηθεί ο αριθμός των ανέργων με δραματικές επιπτώσεις για την περιοχή. Η αύξηση της εγκληματικότητας, τα ναρκωτικά, και οι συμμορίες που δρούσαν κυρίως στην ανατολική περιοχή της πόλης άρχισαν να κάνουν την εμφάνισή τους. Η περιοχή γύρω από το ποτάμι έπεσε σε οικονομική εξαθλίωση και εγκαταλείφθηκε από τους κατοίκους της. Αυτό συνεχίστηκε μέχρι και την δεκαετία του 1990. Τότε η Γλασκώβη έγινε η πολιτιστική πρωτεύουσα της Ευρώπης με αποτέλεσμα να αυξηθεί ο τουρισμός της, να γίνουν έργα για την ανάπτυξη και καλλωπισμό της, ενώ ταυτόχρονα η οικονομία της άρχισε να στηρίζεται σε νεοεισερχόμενες εταιρίες που παρέχουν οικονομικές υπηρεσίες και λιγότερο στην βαριά βιομηχανία.

Αυτή την στιγμή, μόνο τα ναυπηγεία που ανήκουν στην Βρετανική πολεμική βιομηχανία ΒΑΕ λειτουργούν και κατασκευάζουν πολεμικά πλοία για τη Μεγάλη Βρετανία. Η Γλασκώβη είναι η τρίτη πόλη της Μεγάλης Βρετανίας όσο αφορά τον αριθμό ξένων τουριστών που την επισκέπτονται, μετά από το Λονδίνο και το Εδιμβούργο.

Αξιοθέατα
---------

Αρχιτεκτονικά η Γλασκώβη ονομάζεται και Σικάγο της Ευρώπης. Αυτό οφείλεται στο γεγονός ότι πολεοδομικά το κέντρο της πόλης έχει μεγάλες λεωφόρους σε διάταξη δικτύου (παράλληλους και κάθετους δρόμους), ενώ και τα κτίρια της έχουν χαρακτήρα αμερικάνικης αρχιτεκτονικής με επιβλητικές και βαριές όψεις, σκοτεινού χρώματος. 

Ο επισκέπτης στην πόλη αξίζει να επισκεφθεί το κεντρικό κτήριο του πανεπιστημίου της Γλασκώβης, το δημαρχιακό μέγαρο μπροστά από την κεντρική πλατεία της πόλης Πλατεία Τζορτζ, το κτήριο Μάκιντος της σχολής καλών τεχνών της Γλασκώβης, τον κεντρικό καθεδρικό ναό και τη νεκρόπολη, την γκαλερί τέχνης Κέλβινγκροβ, όπως επίσης και το καινούργιο μουσείο συγκοινωνιών Ρίβερσαϊντ με την αξιοσημείωτη μοντέρνα αρχιτεκτονική του. Τα περισσότερα εμπορικά μαγαζιά είναι κατά μήκος των πεζόδρομων οδών Μπιουκάναν και Σότσιχολ.

Στη Γλασκώβη έχουν έδρα τα πανεπιστήμια Πανεπιστήμιο του Στραθκλάιντ, το Πανεπιστήμιο της Γλασκώβης, το Καληδονιανό Πανεπιστήμιο της Γλασκώβης και η σχολή καλών τεχνών της Γλασκώβης. Το πανεπιστήμιο της δυτικής Σκοτίας βρίσκεται επίσης πολύ κοντά στην πόλη της Γλασκώβης.

Κλίμα
-----

Ο καιρός της Γλασκώβης επηρεάζεται από το ρεύμα του κόλπου του Μεξικού, έτσι το κλίμα χαρακτηρίζεται γενικά θερμό και εύκρατο για την περιοχή. Οι βροχοπτώσεις είναι συχνό φαινόμενο όλο το έτος, ενώ οι χιονοπτώσεις κατά την διάρκεια του χειμώνα είναι σπάνιες. Κατά τη διάρκεια του Ιουλίου σημειώνονται οι υψηλότερες θερμοκρασίες του έτους, με τη θερμοκρασία να φτάνει κατά μέσο όρο τους 14.5 βαθμούς Κελσίου, ενώ τον Ιανουάριο σημειώνονται οι χαμηλότερες θερμοκρασίες, με τη μέση θερμοκρασία στους 3 βαθμούς Κελσίου.

Αθλητισμός
----------

Όσον αφορά τον αθλητισμό, οι κάτοικοι της Γλασκώβης ασχολούνται, όπως όλοι οι Σκωτσέζοι, με το ποδόσφαιρο, το ράγκμπι και το γκολφ. Στη Γλασκώβη έχουν την έδρα τους οι ποδοσφαιρικές ομάδες Ρέιντζερς Γλασκώβης και Σέλτικ Γλασκώβης οι οποίες μονοπωλούν το σκωτσέζικο πρωτάθλημα τις τελευταίες δεκαετίες. Η αντιπαλότητα των φιλάθλων μεταξύ των δύο ομάδων είναι έντονη, καθώς αυτή ενισχύεται και από το γεγονός ότι οι φίλαθλοι των Ρέινζερς είναι χριστιανοί διαμαρτυρόμενοι, ενώ της Σέλτικ καθολικοί.

Το καλοκαίρι του 2014 η Γλασκώβη φιλοξένησε τους Αγώνες της Κοινοπολιτείας.

Ελληνική παρουσία
-----------------

Στη Γλασκώβη βρίσκεται και η ελληνική ορθόδοξη εκκλησία του Αγίου Λουκά (St Luke’s Orthodox cathedral), μέσα στην οποία συστεγάζεται και το ελληνικό σχολείο για παιδιά Ελλαδιτών Ελλήνων και Ελληνοκυπρίων που ζουν και δουλεύουν στην πόλη. Το σχολείο δεν είναι επισήμως αναγνωρισμένο από το ελληνικό κράτος και οι μαθητές συμμετέχουν σε αυτό δύο φορές την εβδομάδα (απογεύματα) μετά από την παρακολούθηση μαθημάτων στα κανονικά σχολεία. Στην ίδια περιοχή βρίσκεται και το επίτιμο ελληνικό προξενείο.

Αδελφοποιήσεις
--------------

Η πόλη της Γλασκώβης έχει αδελφοποιηθεί με τις παρακάτω πόλεις:

|  |  |
| --- | --- |
| * Νυρεμβέργη,  Γερμανία (1985)
* Ροστόφ επί του Ντον,  Ρωσία (1986)
* Αβάνα, Κούβα Κούβα  (2002)
* Τορίνο,  Ιταλία (2003)
 | * Λαχόρη, Πακιστάν Πακιστάν  (2006)
* Μασσαλία,  Γαλλία (2006)
* Βηθλεέμ,  Ισραήλ (2007)
* Βαρκελώνη,  Ισπανία
 |

Φωτοθήκη
--------

* Άποψη της ΓλασκώβηςΆποψη της Γλασκώβης
* Η κεντρική πλατεία Τζορτζ και το ΔημαρχείοΗ κεντρική πλατεία Τζορτζ και το Δημαρχείο
* Το μετρό της πόληςΤο μετρό της πόλης

Παραπομπές
----------

1. ↑  en.unesco.org/creative-cities/glasgow. Ανακτήθηκε στις 10  Ιουνίου 2021.
2. ↑  www.nrscotland.gov.uk/files/statistics/council-area-data-sheets/glasgow-city-council-profile.html.
3. ↑  «Mid Year Population Estimates Scotland, Mid 2017» (PDF) (στα Αγγλικά). National Records of Scotland. 19 Απριλίου 2018. Αρχειοθετήθηκε από το πρωτότυπο (PDF) στις 11 Μαΐου 2018.
4. ↑  «Discover Glasgow | A Brief History of the Ancient City of Glasgow». *www.discoverglasgow.org* (στα Αγγλικά). Αρχειοθετήθηκε από το πρωτότυπο στις 26 Σεπτεμβρίου 2018. Ανακτήθηκε στις 13 Σεπτεμβρίου 2018.
5. ↑  ABACUS, Scott Graham -. «TheGlasgowStory: 1560 to 1770s». *www.theglasgowstory.com*. Ανακτήθηκε στις 13 Σεπτεμβρίου 2018.
6. ↑  ABACUS, Scott Graham -. «TheGlasgowStory: 1770s to 1830s». *www.theglasgowstory.com*. Ανακτήθηκε στις 13 Σεπτεμβρίου 2018.
7. ↑  ABACUS, Scott Graham -. «TheGlasgowStory: 1830s to 1914». *www.theglasgowstory.com*. Ανακτήθηκε στις 13 Σεπτεμβρίου 2018.
8. ↑  ABACUS, Scott Graham -. «TheGlasgowStory: 1914 to 1950s». *www.theglasgowstory.com*. Ανακτήθηκε στις 13 Σεπτεμβρίου 2018.
9. ↑  «Motor Vessel SAINT BEDAN built by Scott & Sons in 1937 for J. & A. Gardner & Co. Ltd. Glasgow, Coaster». *www.clydeships.co.uk*. Ανακτήθηκε στις 13 Σεπτεμβρίου 2018.
10. ↑  ABACUS, Scott Graham -. «TheGlasgowStory: 1950s to The Present Day». *www.theglasgowstory.com*. Ανακτήθηκε στις 13 Σεπτεμβρίου 2018.
11. ↑  «Glasgow attractions» (στα αγγλικά). *The Telegraph*.. Ανακτήθηκε στις 2018-09-13.
12. ↑  «Glasgow climate: Average Temperatures, weather by month, Glasgow weather averages - Climate-Data.org». *en.climate-data.org*. Ανακτήθηκε στις 13 Σεπτεμβρίου 2018.
13. ↑  «Glasgow 2014 - Commonwealth Games». *Glasgow 2014*. Αρχειοθετήθηκε από το πρωτότυπο στις 8 Νοεμβρίου 2014. Ανακτήθηκε στις 13 Σεπτεμβρίου 2018.
14. ↑  «Greek Community St Luke». *www.greekcommunitystluke.scot*. Ανακτήθηκε στις 13 Σεπτεμβρίου 2018.
15. ↑  «United Kingdom -Contact details for Greek Missions - UNITED KINGDOM». *www.mfa.gr* (στα Αγγλικά). Ανακτήθηκε στις 13 Σεπτεμβρίου 2018.
16. ↑  *Glasgow City Council*  Αρχειοθετήθηκε 2015-04-02 στο Wayback Machine.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Γλασκώβη**  |

* Commons  Γλασκώβη, σχετικά βίντεο και φωτογραφίες στο Wikimedia Commons.


|  |  |  |  |
| --- | --- | --- | --- |
| 

| π • σ • ε
Πολιτιστικές Πρωτεύουσες της Ευρώπης |
| --- |
|  |
| 
* 1985: Αθήνα
* 1986: Φλωρεντία
* 1987: Άμστερνταμ
* 1988: Δυτικό Βερολίνο
* 1989: Παρίσι
* 1990: Γλασκώβη
* 1991: Δουβλίνο
* 1992: Μαδρίτη
* 1993: Αμβέρσα
* 1994: Λισαβόνα
* 1995: Λουξεμβούργο
* 1996: Κοπεγχάγη
* 1997: Θεσσαλονίκη
* 1998: Στοκχόλμη
* 1999: Βαϊμάρη
* 2000: Ρέικιαβικ + Μπέργκεν + Ελσίνκι + Βρυξέλλες + Πράγα + Κρακοβία + Σαντιάγο ντε Κομποστέλα + Αβινιόν + Μπολόνια
* 2001: Ρότερνταμ + Πόρτο
* 2002: Μπρυζ + Σαλαμάνκα
* 2003: Γκρατς
* 2004: Γένοβα + Λιλ
* 2005: Κορκ
* 2006: Πάτρα
* 2007: Λουξεμβούργο + Σιμπίου
* 2008: Λίβερπουλ + Σταβάνγκερ
* 2009: Βίλνιους + Λιντς
* 2010: Έσσεν + Πετς + Κωνσταντινούπολη
* 2011: Τούρκου + Τάλιν
* 2012: Γκιμαράες + Μάριμπορ
* 2013: Μασσαλία + Κόσιτσε
* 2014: Ούμεο + Ρίγα
* 2015: Μονς + Πίλζεν
* 2016: Βρότσουαφ + Σαν Σεμπαστιάν
* 2017: Πάφος + Ώρχους
* 2018: Βαλέτα + Λέουαρντεν
* 2019: Ματέρα + Φιλιππούπολη
* 2020: Ριέκα + Γκόλγουεϊ
* 2021: Τιμισοάρα + Νόβι Σαντ + Ελευσίνα
* 2022: Κάουνας + Ες-συρ-Αλζέτ
* 2023: Βέσπρεμ
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πόλεις του Ηνωμένου Βασιλείου |
| --- |
|  |
| Αγγλία | 
* Γκλόστερ
* Γούλβερχαμπτον
* Γούστερ
* Έλυ
* Έξετερ
* Κάντερμπερι
* Κάρλαϊλ
* Κέιμπριτζ
* Κίνγκστον απόν Χαλ
* Κόβεντρι
* Κόλτσεστερ
* Λάνκαστερ
* Λέστερ
* Λιντς
* Λίβερπουλ
* Λίνκολν
* Λίτσφιλντ
* Λονδίνο
* Μάντσεστερ
* Μίλτον Κινζ
* Μπαθ
* Μπέρμιγχαμ
* Μπλάκπουλ
* Μπράιτον
* Μπράντφορντ
* Μπρίστολ
* Νιούκασλ
* Νόριτς
* Νότιγχαμ
* Ντάραμ
* Ντέρμπι
* Οξφόρδη
* Πίτερμπρο
* Πλίμουθ
* Πόρτσμουθ
* Πρέστον
* Ρίπον
* Σαιντ Όλμπανς
* Σάλφορντ
* Σάντερλαντ
* Σαουθάμπτον
* Σάουθεντ-ον-Σι
* Σέφιλντ
* Στόουκ ον Τρεντ
* Σόλσμπερι
* Τρούρο
* Τσέλμσφορντ
* Τσέστερ
* Τσίτσεστερ
* Ουέικφιλντ
* Ουέστμινστερ
* Ουέλς
* Ουίντσεστερ
* Χέρεφορντ
* Υόρκη
 |
|  |
| Σκωτία | 
* Αμπερντίν
* Γλασκώβη
* Εδιμβούργο
* Ινβερνές
* Νταντί
* Ντανφέρμλιν
* Περθ
* Στέρλινγκ
 |
|  |
| Ουαλία | 
* Κάρντιφ
* Μπάνγκορ
* Νιούπορτ
* Ρέξαμ
* Σαιντ-Άσαφ
* Σαιντ-Ντέιβιντς
* Σουόνσι
 |
|  |
| Βόρεια Ιρλανδία | 
* Άρμαγχ
* Λίσμπερν
* Μπέλφαστ
* Ντέρι
* Νιούρι
 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Σκωτία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131865526
* LCCN: n81039926
* GND: 4021159-9
* SELIBR: 146852
* BNF: cb16600333t (data)
* NKC: ge129190
* CiNii: DA00696936

 |

 |